stanford-oval/wikipedia huggingface dataset:
לאהפולופל

| --- | --- |

כנסיית לאהפולופל
 מדינה:  נורווגיה נורווגיה
 מחוז:  טרומס ופינמרק
 נפה:  מערב פינמרק
 מטרופולין:  קאוטוקיינו
 גובה:  329 מטרים
 קואורדינטות:  69°12′31″N 23°45′36″E﻿ / ﻿69.20861°N 23.76000°E﻿ / 69.20861; 23.76000
 אזור זמן:  UTC +01:00
  מפת מיקום  מפה מפורטת   (למפת נורווגיה מוגדלת) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוסיהלאהפולופל(למפת נורווגיה רגילה) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוס.לאהפולופל(למפת פינמרק רגילה) ואדסהלאהפולופל(למפת פינמרק מוגדלת) ואדסהלאהפולופל  he tabBackground:;tabBorder:#aaa;defaultTab:0;
לאהפולופל (בנורווגית: Láhpoluoppal "לאשפולופאל") הוא כפר בקאוטוקיינו שבטרומס ופינמרק. הכפר ממוקם בקצה הדרומי של אגם לאהפויאוורי (אנ') שבפינמרקסווידה, על אדמות מרעה החורף של הסאמי, במישור נטוע עצי לבנה. הוא ממוקם ארבעה קילומטרים צפונית־מזרחית למרכז קאוטוקיינו, בין קאוטוקיינו למאסי, ותשעה קילומטרים דרומית־מערבית למרכז קאראשוק (אנ').
הכביש הלאומי מספר 92 עובר דרך הכפר.
מוסדות

בלאהפולופל פעל בשנים 1976–2012 בית הספר הסאמי-נורווגי לאהפולופל. בית הספר הוקם על מנת לאפשר לסאמי הנוודים אפשרות להשכלה באזור המחיה שלהם, ופנים המבנה עוטר בידי אמנים סאמים בתמיכת מועצת האמנות של נורווגיה.
בכפר פועלת אכסניית Láhpoluoppal fjellstue (בקתת לאהפולופל), וכנסיית לאהפולופל שהוקמה ב-1967.
מפורסמים ילידי הכפר

ליילה סוסאנה ואש (אנ'), רקטור האוניברסיטה הסאמית למדע יישומי (אנ') ומומחית לאוכלוסיות ילידות באו"ם.
אלן מריה ואש, סופרת זוכת פרס המועצה הסאמית לספרות (אנ') ב-2005.
הערות שוליים

1 2  Lappoluobbal barneskole (Lappoluobbal Primary School), arkitekturguide.uit.no (באנגלית)
↑  Redaksjonen, LYNGMOs FOTO-MINNER: Láhpoluoppal skole nedlagt i 2012, finnmarkshilsen.no, ‏12 מאי 2021 (בנורווגית ספרותית)
כיכר סקנדרבג

| --- | --- |

 מידע כללי
 על שם:  סקנדרבג 
 מיקום
 עיר:  טירנה 
 קואורדינטות:  41°19′40″N 19°49′06″E﻿ / ﻿41.327906°N 19.818458°E﻿ / 41.327906; 19.818458
  מפת מיקום  מפה מפורטת   (למפת טירנה מוגדלת) כיכר סקנדרבג(למפת טירנה רגילה) כיכר סקנדרבג  he tabBackground:;tabBorder:#aaa;defaultTab:0;
 
כיכר סקנדרבג, מבט מצפון
כיכר סקנדרבג (באלבנית: Sheshi Skënderbej) היא הכיכר המרכזית של טירנה, בירת אלבניה.
מבנה

צורתה של הכיכר אינה מוגדרת, ורוחבה ואורכה אינם אחידים. היא מנקזת אליה שמונה רחובות, בהם רחוב דורס, המהווה את דרך הכניסה הראשית לעיר ממערב, שדרות זוגו הראשון, המוליכות לתחנת הרכבת, ושדרות דשמורט א קומביט המוליכות לבלוקו, לשעבר רובע המגורים של צמרת השלטון האלבנית ולאוניברסיטת טירנה.
בכיכר וסביבה מספר מבנים בולטים. מעט דרומית למרכזה פסל של סקנדרבג, הגיבור הלאומי האלבני, רכוב על סוס. הפסל עשוי ברונזה והוא ניצב על משטח אבן. הוא הוצב בכיכר בשנת 1968, לציון 500 שנה למותו, ואז גם נקראה הכיכר על שמו. בעבר ניצב בכיכר גם פסל בגובה 10 מטרים של אנוור הוג'ה, אך הוא הופל בידי ההמונים ב-1991.
דרומית לכיכר מבנים ממשלתיים צבועים צהוב ובורדו, ובהם המטה הכללי של צבא אלבניה. ממזרח לכיכר מסגד אטהם ביי, שבנייתו החלה ב-1789, מגדל השעון שנבנה ב-1822, והיכל התרבות (הכולל את הספרייה הלאומית והאופרה והבלט הלאומיים), שהוקם כמתנה מברית המועצות בין 1960 ל-1966. מצפון לכיכר המוזיאון הלאומי להיסטוריה, שאת חזיתו מעטר פסיפס ובו לוחמים אלבנים החל מממלכת איליריה ועד מלחמת העולם השנייה.
בשנת 2010 הוחל בשיפוץ הכיכר, במימון ממשלת כווית.
תצפית לכיכר ממגדל השעון
פסלו של סקנדרבג ומבני הממשלה מדרום לכיכר
פסלו של סקנדרבג, מסגד אטהם ביי ומגדל השעון
בניין עיריית טירנה (Bashkia) מימין, ומסגד אטהם ביי יחד עם מגדל השעון, משמאל
אופרה (היכל התרבות), מלון אינטרנשיונל של טירנה (הבניין הלבן הגבוה), והמוזיאון הלאומי להיסטוריה, משמאל
גן בכיכר וממולו "שדרות המרטירים של האומה" (דשמורט א קומביט) המוליכות דרומה ל"כיכר האם תרזה" ולאוניברסיטת טירנה
לארי סנדרס (כדורסלן)

| --- | --- |

סנדרס בשנת 2011
 לידה:  21 בנובמבר 1988 (בן 35) פורט פירס, פלורידה, ארצות הברית
 עמדה:  סנטר
 גובה:  2.11 מטרים
 מספר:  8, 9
 מכללה:  אוניברסיטת וירג'יניה קומונוולת'
 דראפט:  בחירה מספר 15, 2010 מילווקי באקס
 קבוצות כשחקן
 2010–2015 2017:  מילווקי באקס קליבלנד קאבלירס
לארי סנדרס (באנגלית: Larry Sanders; נולד ב-21 בנובמבר 1988) הוא כדורסלן עבר אמריקאי, אשר שיחק בליגת ה-NBA בין השנים 2010–2017. ממוצעיו הכוללים לאורך 6 עונותיו בליגה הם 6.4 נקודות, 5.7 ריבאונדים ו-1.8 חסימות למשחק.
קריירת מכללות

סנדרס נולד בעיר פורט פירס שבפלורידה, ובנערותו למד בפורט סנט לוסי הסמוכה. בשנת 2007 החל ללמוד באוניברסיטת וירג'יניה קומונוולת', וכבר בעונתו הראשונה בקבוצת הכדורסל שלה (VCU Rams) הוביל את כל שחקני מחוז CAA בממוצע חסימות למשחק (3.0), על אף ששותף בכ-16.6 דקות בממוצע למשחק בלבד. בעונת 2009/2010 הוביל את קבוצתו בנקודות (14.4), בריבאונדים (9.1) ובחסימות (2.6) למשחק, וכן באחוזי קליעה מהשדה (53.4%), ובסיומה זכה בתואר שחקן ההגנה של המחוז בפעם השנייה ברציפות. בקיץ 2010 עזב את האוניברסיטה, לאחר 3 עונות בלבד, לטובת התמודדות לבחירה בדראפט ה-NBA.
קריירת משחק מקצועית > מילווקי באקס

בדראפט ה-NBA‏ 2010 נבחר סנדרס על ידי מילווקי באקס, בבחירה ה-15. לאחר שתי עונות כשחקן ספסל שולי במילווקי, פרץ סנדרס כאחד השחקנים המובילים של הקבוצה בעונת 2012/2013, במהלכה רשם ממוצעים של 9.8 נקודות, 9.5 ריבאונדים ו-2.8 חסימות למשחק. ב-30 בנובמבר השיג טריפל דאבל נדיר שכלל 10 נקודות, 12 ריבאונדים ו-10 חסימות, בהפסד קבוצתו מול מינסוטה טימברוולבס. בהצבעה לפרס השחקן המשתפר של אותה עונה סיים במקום השלישי, אחרי גרייביס ואסקס והזוכה פול ג'ורג'.
בקיץ 2013 חתם על הארכת חוזה במילווקי ל-4 עונות נוספות, החל מעונת 2014/2015, בסך 44 מיליון דולר. בנובמבר 2013 נפצע באצבעו במהלך קטטה במועדון לילה, ונאלץ לעבור ניתוח אשר השבית אותו מ-25 משחקים. באפריל 2014 הושעה מחמישה משחקים לאחר שנכשל בבדיקת סמים. בסך הכול שותף סנדרס ב-23 משחקים בלבד באותה עונה, ותרם 7.7 נקודות, 7.2 ריבאונדים ו-1.7 חסימות בממוצע למשחק.
בדצמבר 2014 הוצב ברשימת השחקנים הלא-פעילים של הבאקס, בשל "סיבות אישיות", ובינואר 2015 הושעה על ידי הליגה ל-10 משחקים בשל שימוש חוזר במריחואנה. ב-25 בפברואר, לאחר ששותף ב-27 משחקים בעונת 2014/2015, התוודה סנדרס כי הוא סובל מחרדה, דיכאון והפרעת מצב רוח, והודיע על עזיבתו את הקבוצה ופרישתו ממשחק פעיל. על פי תנאי שחרורו מהקבוצה, ויתר על כמחצית מיתרת חוזהו, אשר עמדה על 33 מיליון דולר.
קריירת משחק מקצועית > קליבלנד קאבלירס

בינואר 2017, כשנתיים לאחר פרישתו, הודיע סנדרס על חזרתו למשחק, ובמרץ 2017 חתם על חוזה בקליבלנד קאבלירס. לאחר חמישה משחקים בלבד, בהם קלע 4 נקודות בסך הכול, שוחרר סנדרס מהקאבלירס, ומאז לא חזר לשחק.
הערות שוליים

↑  הסטטיסטיקות של סנדרס ב-NBA, באתר basketball-reference.com
↑  הסטטיסטיקות של סנדרס בליגת המכללות, באתר sports-reference.com
↑  סנדרס מעמיד את עצמו לבחירה בדראפט 2010, באתר ESPN,‏ 10 באפריל 2010
↑  רשימת הנבחרים בדראפט 2010, באתר basketball-reference.com
↑  סטטיסטיקות המשחק בין מילווקי למינסוטה, באתר basketball-reference.com
↑  תוצאות ההצבעות לפרסי עונת 2012/2013, באתר basketball-reference.com
↑  סנדרס מסכם על הארכת חוזה במילווקי, באתר sbnation.com,‏ 16 באוגוסט 2013
↑  סנדרס עבר ניתוח באצבעו, באתר USA Today, 11 בנובמבר 2013
↑  סנדרס מושעה מחמישה משחקים עקב שימוש במריחואנה, באתר USA Today,‏ 4 באפריל 2014
↑  סנדרס שוב מושעה בגין שימוש בסמים, באתר USA Today,‏ 16 בינואר 2015
↑  סנדרס מודיע על פרישתו ממשחק, בערוץ היוטיוב של פליירס טריביון, 25 בפברואר 2015
↑  הקרב בתוך לארי סנדרס, באתר ESPN,‏ 27 בפברואר 2015
↑  סנדרס והבאקס מסכים על התרת חוזהו, באתר sbnation.com,‏ 18 בפברואר 2015
↑  סנדרס מודיע על חזרתו למשחק, באתר Yahoo!,‏ 27 בינואר 2017
↑  סנדרס חותם על חוזה בקליבלנד, באתר הקבוצה, 13 במרץ 2017
↑  קליבלנד משחררת את סנדרס, באתר הקבוצה, 12 באפריל 2017
כיוון הנדידה

| --- | --- |

כריכת הספר "כיוון הנדידה"
 מידע כללי
 מאת:  ברברה קינגסולבר 
 שפת המקור:  אנגלית
 תורגם לשפות:  גרמנית, נורווגית, איטלקית, הולנדית, פולנית ועוד
 סוגה:  רומן 
 מקום התרחשות:  הרי האפלצ'ים 
 הוצאה
 הוצאה:  הרפר קולינס 
 תאריך הוצאה:  6 בנובמבר 2012 
 מספר עמודים:  456
 הוצאה בעברית
 הוצאה:  הוצאת כתר
 תאריך:  2014
 תרגום:  יעל סלע-שפירו
 סדרה
 ספר קודם:  הלקונה 
 
כיוון הנדידה (באנגלית: Flight Behavior) הוא הרומן השביעי שכתבה הסופרת ברברה קינגסולבר. הוא כיכב ברשימת רבי-המכר של הניו יורק טיימס, העיתונים וושינגטון פוסט ו-USA Today הכריזו עליו בתור "הספר הטוב ביותר של השנה" בשנת 2012 כשיצא לאור, והוא היה מועמד לפרס לסיפורת מאת נשים ב-2013 שבו זכתה הסופרת א. מ. הומס עם הספר "סלח לנו" באותה שנה. הספר תורגם לעברית על ידי יעל סלע-שפירו ויצא לאור בהוצאת כתר ב-2014.
תקציר העלילה

העלילה מתרחשת במאה ה-21, ומתמקדת בדֶלֵרובּיָה - עקרת בית ואם צעירה לשני ילדים קטנים החיה בתנאי עוני בחווה בעיירת שוליים בטנסי, מנותקת מקצב החיים הפועם של אמריקה המתקדמת. לדלרוביה היו שאיפות לא אופייניות לעיירה זו בה בבית הספר המקומי אין פיקוח על תוכנית הלימודים והמורים חסרי מוטיבציה: היא ניסתה להתקבל לאוניברסיטה, אבל עם הרקע ההשכלתי הדל שלה לא היה לה סיכוי. בגיל שבע-עשרה נכנסה להריון, נישאה בנישואים חפוזים לקאב, עברה להתגורר בחוות הוריו השתלטנים, ילדה שני ילדים, וחייה נתקעו. יום אחד, כאשר דלרוביה מתכוונת להפגש עם בחור שהכירה כדי לבגוד בפעם הראשונה בבעלה ובכך בעצם להשליך את חייה המוכרים, היא בוחרת לא להרכיב משקפי הראייה שלה, כדי שתיראה במיטבה. במעלה ההר שליד החווה המשפחתית היא רואה חיזיון שהיא מתארת כ"שריפה ללא עשן" שלאחר מכן יתברר שהיו אלו מיליוני פרפרים מסוג דנאית מלכותית ותנועת הכנפיים הכתומות שלהם. החיזיון מוכרז כנס בעיירה ההררית הענייה, אבל כשחוקר פרפרים מקים מעבדה בקרוואן שבחצר ביתה של דלרוביה הוא מספק להם הסבר מדעי לתופעה. נדידת הדנאית מאזורים קרים בצפון אמריקה לדרום החם היא תופעה ידועה, אלא שהפעם במקום להגיע להרי מקסיקו הגיעו הפרפרים לאזור הררי בארצות הברית. החוקר מזהיר ששינוי ההתנהגות של הפרפרים הוא סימפטום מטריד של ההתחממות עולמית ושהפרפרים בסכנת הכחדה בעקבות שינוי מסלול חייהם. חיי העיירה השלווים משתנים בעקבות הופעת תקשורת וקהל רב של מבקרים וגם חייה של דלרוביה עוברים תפנית חדה. לראשונה היא עובדת בשכר (כעוזרת של החוקר) ומגלה עניין מחודש במדע.
הספר משלב מגוון של נושאים: ההתחממות הגלובלית והשפעת האדם על הטבע, הפערים הבין-חברתיים בארצות הברית, פערי מדע-אמונה, יחסים בתוך משפחה – חמות-כלה, הורים-ילדים – הגשמה עצמית, וחברות.
השראה

קינגסולבר סיפרה בראיונות שרצתה במשך שנים רבות לכתוב רומן על איך אנחנו חושבים ומדברים על שינוי האקלים, ומדוע אנחנו לא מדברים על זה ולמה כל כך קשה לדבר על זה כי סיפורים וספרות יכולים לעזור לנו לשקול להסתכל על העולם אחרת. היא מרגישה שבעזרת פרוזה ניתן לארוז את המדע באופן שאינו מאיים עבור קהל גדול יותר ולעורר אמפתיה.
הרעיון לאירוע שיפעיל את הסיפור, הופיע לה בחלום בו ראתה את מיליוני הפרפרים ודמיינה איך מחצית האנשים יראו בו נס שאורגן על ידי אלוהים והאנשים האחרים יראו בכך הוכחה מחרידה להתחממות הגלובלית.
הספר גם עוסק באימהות. לטענת הסופרת אימהות בחברה שלנו עברה רומנטיזציה עד כדי כך שזה כמעט נגד החוק לומר שיש רגעים ביום שאת שונאת את הילדים שלך ולכן זה היה אתגר ליצור דמות שהיא אמא כזו, שאוהבת את ילדיה, אך האימהות לא מספקת אותה בכלל.
הערות שוליים

↑  ‏ 10 ספרים שאהבנו ב-2012 באתר USA Today (באנגלית)
↑  ביקורת ספר: ״כיוון הנדידה״ מאת ברברה קינגסולבר באתר המלצות על ספרים "אנשי הספר"
↑  הקלטה ותעתיק של שיחה עם ברברה קינגסולבר ב- CBC Radio
↑  ריאיון עם ברברה קינגסולבר לטיים, 8 בנובמבר 2012 (באנגלית)
↑  Barbara Kingsolver: 'Motherhood is so sentimentalised in our culture', Guardian, ‏11 במאי 2013
כריסטיאנה קוך

| --- | --- |
אין תמונה חופשית
 לידה:  1973 (בת 51 בערך) האלה, גרמניה גרמניה
 עיסוק:  פיזיקאית תאורטית
 מקום לימודים:  אוניברסיטת הומבולדט של ברלין 
 מנחה לדוקטורט:  הנס-יואכים פרוינד, פולקהארד מאי, רוני קוזלוב
 מוסדות:  האוניברסיטה החופשית של ברלין
 פרסים והוקרה:  מדליית אוטו האן (2002)
 https://www.physik.fu-berlin.de/en/einrichtungen/ag/ag-koch/Members/koch/index.html
 תרומות עיקריות
 שליטה קוונטית במערכות מולקולריות
 
כריסטיאנֶה פ' קוך (נולדה בשנת 1973) היא פיזיקאית גרמנייה ופרופסור באוניברסיטה החופשית של ברלין. עיקר עיסוקה הוא בדינמיקה קוונטית.
ביוגרפיה

קוך נולדה בעיר האלה שבמדינת סקסוניה-אנהלט בגרמניה.
בשנת 1991 סיימה את לימודיה התיכונים בגימנסיה לסינג בעיירה דובלן ולאחר מכן למדה בקולג' לייבניץ בטיבינגן. בשנים 1992–1998 עשתה את לימודיה לתואר ראשון ושני בפיזיקה באוניברסיטת הומבולדט בברלין (בתקופה זו שהתה כשנה אחת באוניברסיטת טקסס באוסטין כעמיתת פולברייט). במהלך לימודי התואר השני עסקה בתורת הכאוס.
בשנת 1998 החלה את לימודיה לתואר שלישי בפיזיקה. את זמנה במהלך שנות הדוקטורט חילקה בין מכון פריץ הבר בברלין (בהנחיית הנס-יואכים פרוינד ופולקהארד מאי) לבין האוניברסיטה העברית בירושלים, שם הייתה תלמידתו של רוני קוזלוב. עבודת הדוקטורט שלה, שהוגשה בשנת 2002, נשאה את הכותרת "דינמיקה קוונטית דיסיפטיבית עם המילטוניאן חלופי: שיטות ויישומים".
בשנת 2003 עברה קוך לצרפת ושהתה כשנתיים כעמיתה בתר דוקטורית בהנחיית פרופ' פרנסואה מסנו-סיוס ב-Laboratoire Aimé Cotton Orsay. בשנת 2005 הגיעה לישראל ושהתה כשנה נוספת כעמיתה בתר דוקטורית בהנחיית רוני קוזלוב. ב-2006 שבה לגרמניה והקימה קבוצת מחקר באוניברסיטה החופשית של ברלין. ב-2010 עברה לאוניברסיטת קסל וכיהנה קרוב לעשור כפרופסור לפיזיקה תאורטית, זאת מבלי לעבור את תהליך ההביליטציה המסורתי הנהוג באקדמיה הגרמנית. ב-2019 חזרה לאוניברסיטה החופשית של ברלין.
בשנים 2018–2019 שהתה במכון ויצמן למדע כפרופסורית אורחת, במשרה על שם רוזי ומקס ורון.
מחקר

מחקרה של קוך מתמקד בשליטה קוונטית של אטומים, מולקולות ומערכות חומר מעובה. תחומי המחקר המרכזיים שלה נוגעים ליישום של שליטה קוונטית בתגובות כימיות המושרות על ידי אור וכן לעיבוד מידע קוונטי. קבוצתה עושה שימוש בקונספטים מתחום השליטה הקוהרנטית ותורת השליטה האופטימלית, וביישומם למערכות קוונטיות פתוחות ומבודדות.
לקוך שיתופי פעולה נרחבים עם חוקרים מרחבי אירופה (דנמרק, צרפת, פולין וספרד), ארצות הברית וישראל. בין שותפיה העיקריים מישראל ניתן למצוא את רוני קוזלוב, דוד טנור, רועי בר ואד נרבייצ'וס.
במרוצת השנים שימשה קוך כחברה בצוות העריכה של העיתון Journal of Physics B ובוועדת הייעוץ של המרכז למידע ושליטה קוונטיים באוניברסיטת ניו מקסיקו. כיום היא חברה בצוות העריכה של Science Advances, משמשת כסגנית ראש החטיבה לאופטיקה קוונטית באגודה הגרמנית לפיזיקה וכן עמיתה בקרן SciPost Physics.
פרסים והוקרה

עמיתת פולברייט (1995)
פרס הסטודנט של קרן הרהאוז (1998)
מדליית אוטו האן מטעם אגודת מקס פלאנק (2003)
מענק ע"ש אמי נתר מטעם הקרן הגרמנית למדע (2006)
ציון השופטת המצטיינת מטעם האגודה האמריקנית לפיזיקה (2018)
מאמרים נבחרים

SJ Glaser, U Boscain, T Calarco, CP Koch, W Köckenberger, R Kosloff, I Kuprov, B Luy, S Schirmer, T Schulte-Herbrüggen, D Sugny, FK Wilhelm. Training Schrödinger’s cat: quantum optimal control. Eur. Phys. J. D 69, 279 (2015).
CP Koch, JP Palao, R Kosloff, F Masnou-Seeuws, Stabilization of Ultracold Molecules Using Optimal Control Theory. Phys. Rev. A 70, 013402 (2004).
D Reich, M Ndong, and CP Koch. Monotonically convergent optimization in quantum control using Krotov’s method. J. Chem. Phys. 136, 104103 (2012).
CP Koch. Controlling open quantum systems: Tools, achievements, and limitations. J. Phys.: Condens. Matter 28, 213001 (2016).
CP Koch, M Lemeshko, D Sugny. Quantum control of molecular rotation. Rev. Mod. Phys. 91, 035005 (2019).
CP Koch, E. Luc-Koenig, F Masnou-Seeuws. Making ultracold molecules in a two colour pump-dump photoassociation scheme using chirped pulses. Phys. Rev. A 73, 033408 (2006).
A Klein, Y Shagam, W Skomorowski, PS Zuchowski, M Pawlak, LMC Janssen, N Moiseyev, SYT van de Meerakker, A van der Avoird, CP Koch, E Narevicius. Direct probe of anisotropy in atom-molecule collisions via quantum scattering resonances. Nature Phys. 13, 35 (2017).
CP Koch, R Kosloff, F Masnou-Seeuws. Short-pulse photoassociation in rubidium below the D₁ line. Phys. Rev. A 73, 043409 (2006).
CP Koch, M Shapiro. Coherent control of ultracold photoassociation. Chem. Rev. 212, 4928-4948 (2012).
JP Palao, R Kosloff, CP Koch. Protecting coherence in Optimal Control Theory: state dependent constraint approach. Phys. Rev. A 77, 063412 (2008).
הערות שוליים

1 2 3 4 5 6  עמוד קורות החיים של כריסטיאנה קוך, באתר האוניברסיטה החופשית של ברלין
| --- | --- |
בקרת זהויות :  dblp: 180/1996  GND: 124379982  MGP: 115115  ORCID: 0000-0001-6285-5766  ResearcherID: C-5948-2008  SUDOC: 17971970X  VIAF: 10777995   WorldCat (עם VIAF): 10777995
כלכלת תוניסיה

| --- | --- |

מבנה משרד הכלכלה התוניסאי
 דירוג עולמי:  תמ"ג: 94; תמ"ג לנפש: 144
 מטבע:  דינר תוניסאי 
 סטטיסטיקה
 תמ"ג:  48,530
 תמ"ג לנפש:  3,947
 צמיחה כלכלית:  0.80% (דירוג: 183; הערכה לשנת 2015)
 מדד ג'יני:  40.0 (דירוג: 63; הערכה לשנת 2005)
 כוח עבודה:  4,044,000 (הערכה לשנת 2015)
 אבטלה:  13 אחוז (נכון ל־2014) 
 הנתונים מבוססים בעיקר על:  ספר העובדות העולמי של ה-CIA הסכומים הנקובים בדולרים בערך זה, הכוונה לדולר אמריקאי, אלא אם כן צוין אחרת
 
כלכלת תוניסיה הוא שם כולל למגוון תחומים כלכליים שמלווים את הרפובליקה של תוניסיה לאורך ההיסטוריה. כיום הכלכלה התוניסאית נמצאת בתהליך של ליברליזציה לאחר עשרות שנים של מעורבות גדולה של הממשלה בכלכלת השוק. תכנון כלכלי זהיר הביא לצמיחה מתונה אך מתמשכת של הכלכלה במשך למעלה מעשור. הצמיחה הכלכלית הייתה תלויה מבחינה היסטורית רבות בנפט, פוספט, חקלאות, תעשייה ותיירות. במדד התחרותיות העולמי של הפורום הכלכלי העולמי לשנים 2015–2016 מדורגת תוניסיה במקום ה-92. בדומה לכך, בדו"ח מדד הפיתוח האנושי משנת 2014 מדורגת תוניסיה במקום ה-96 בעולם ובמקום החמישי באפריקה.
שנת 2015 התאפיינה בפיגועי טרור אשר השפיעו על הצמיחה הכלכלית, במיוחד בתיירות, שמהווה את אחד מהמגזרים העיקריים.
היסטוריה

במהלך העשורים הראשונים לקיומה של תוניסיה הייתה הממשלה מעורבת עד מאוד בכלכלה התוניסאית כאילוץ שנוצר מכלכלה צרה, אחוז אבטלה גבוה, מכשור שהיה בחיתוליו וחוב לאומי גדול. ממשלתו של חביב בורגיבה, הנשיא הראשון של תוניסיה ואבי האומה, אמנם הצליחה לייצב את הכלכלה בזכות פעולות של הלאמה והתערבות ממשלתית, אך היא העמידה את תוניסיה במצב ממנו לא היה ניתן לצמוח עוד.
בשנת 1986, אחרי עשורים של עמידה במקום מבחינה כלכלית, החל תהליך של מעבר מכלכלה המכוונת על ידי הממשלה לכלכלת שוק, שלוותה בהפרטה נרחבת של נכסי מדינה. הרפורמות שהתבצעו במסגרת תהליך זה תרמו להמרצת הפעילות הכלכלית, הורדת האינפלציה והקטנת החוב הלאומי (שהגיע בשנת 1993 ל-9.2 מיליארד דולר).
כיום כלכלתה של תוניסיה מתבססת בעיקר על נפט, פוספט, חקלאות ותיירות. אחוז המובטלים הוא 15.5% (2017), עלייה של 2.5% מאז פרוץ המהפכה בתוניסיה. כמות התושבים הנמצאים מתחת לקו העוני נאמדה בשנת 2005 בכ-7.4%. אחוז האינפלציה עומד נכון ל-2020 על 5.4%. כמות העובדים בשנת 2006 נאמדה ב-3.502 מיליון איש, והתפלגות כוח העבודה אינו תואם את הייצור לפי תחומי העיסוק (התפלגות הייצור – ההכנסה המדינית מכל תחום עיסוק):
בענף החקלאות, הגידולים העיקריים הם חיטה, שעורה, סלק, סוכר, זיתים, פירות הדר וירקות. משק החי כולל בעיקר כבשים ועזים, וכן דגה.
בענף התעשייה, המוצרים העיקריים הם מוצרי מזון, פלדה, כימיקלים, טקסטיל ומוצרי עור. בנוסף, אחוז ניכר מהכלכלה מסתמך על גז טבעי, נפט ופוספט.
רכבות וכבישים

תוניסיה ירשה את מרבית תשתית הרכבות שלה מהשלטון הצרפתי עוד מימי שליטתו בשטחה, אולם השלטון התוניסאי שיפץ ופיתח אותה. רשת הרכבות בתוניסיה פועלת עד היום כגוף ממשלתי (SNCFT) ומספקת שירות תעבורה לאזרחי המדינה. למרות זאת, מערכת הרכבות בתוניסיה עדיין אינה מפותחת דיו, כתוצאה מהזנחה של השלטון הצרפתי בעבר. אורכה הכולל של מסילת הברזל הוא 2,152 ק"מ בלבד, והיא מקושרת גם למדינה השכנה אלג'יריה בשני מעברי גבול, אולם אחד מהם אינו פעיל. מסילת רכבת למדינה השכנה השנייה, לוב, עדיין אינה קיימת, אך מאז שנת 2008 קיים פרויקט ליצירת קו רכבת משותף.
אורך הכבישים הכולל בתוניסיה הוא 19,232 ק"מ, כאשר 12,655 ק"מ מתוכם הם כבישים סלולים והשאר אינם סלולים. מערכת הכבישים התוניסאית מקשרת אותה למדינות צפון אפריקה ביניהן אלג'יריה, מרוקו, לוב ומצרים. הכבישים הפנימיים מקשרים בין כל הערים הגדולות. בשנת 2002 לוותה תוניסיה כ-300 מיליון אירו מבנק ההשקעות האירופי, לצורך שיפוץ ושיפור מערכת הכבישים במדינה, על בסיס היציבות הכלכלית בה. הכביש הראשי בתוניסיה הוא A1 (אנ').
שדות נפט וגז

בתוניסיה מערכת צינורות נרחבת, הכוללת 3,059 ק"מ של קו גז, 1,023 ק"מ של קו נפט, ו-345 ק"מ של צינורות המעבירים תוצרים מזוקקים. מוצרי נפט תעשייתיים הם ענף הייצוא השלישי בחשיבותו בתוניסיה, למרות גודלם הקטן של שדות הנפט והגז בשטחה בהשוואה ללוב או לאלג'יריה. תוניסיה מייצאת כ-308 מיליון חביות נפט בשנה. בתוניסיה עובר צינור הנפט הכלל-ים תיכוני (אנ'), המקשר למעשה את העיר לאגוס, ניגריה, לסיציליה, איטליה, דרך העיר תוניס. בנוסף לכך, קיימים צינורות נוספים המגיעים לתוניסיה מאלג'יריה: העיר א-סח'ירה (אנ'), מחוברת לצינור נפט שמוצאו בשדה הנפט מסדה שבאלג'יריה. כמו כן, העיר גאבס מחוברת לצינור שמקורו בשדה גז במזרח אלג'יריה, סמוך לגבול התוניסאי.
הטכנולוגיה התוניסאית אינה מפותחת דיה כדי שיהיו לה היכולות המקסימליות לזיקוק נפט, ולכן רוב ייצוא הנפט שלה הוא ייצוא של נפט גולמי, ורוב ייבוא הנפט שלה הוא ייבוא של נפט מזוקק. שדה הנפט הגדול ביותר, "אל בורמה", התגלה בשנת 1964 ליד הגבול עם אלג'יריה, והוא, בשיתוף עם שדה נפט גדול נוסף, "אשטרט", מספק את רוב הנפט התוניסאי - כ-75%. הרוב המוחלט של תוצרת הגז התוניסאית מקורו בשדה הגז "מיסקאר" (אנ') שהתגלה בשנת 1975, על ידי תוניסאים, אולם כעת הוא בבעלות החברה הבריטית British Gas. נוסף למיסקאר, ישנם בתוניסיה עוד ארבעה שדות נפט קטנים: "אל פראנינג", "אל בורמה", "בגואל" ו"זיניאה".
נמלים

הנמל החשוב ביותר בתוניסיה הוא בעיר הבירה – תוניס, היושב לחופי מפרץ תוניס ונעזר באגם תוניס. נוסף על כך, קיימים נמלים גם בערים נוספות: ביזרטה, גאבס, סוסה וז'רז'יס. כמו כן, נמל התעופה החשוב ביותר, גם הוא בעיר הבירה, הוא נמל התעופה הבינלאומי תוניס-קרתגו, אך נוסף אליו ישנם עוד 4 נמלי תעופה בינלאומיים בתוניסיה. בסה"כ ישנם בתוניסיה 30 שדות תעופה אך רובם הגדול מהווים בסיס לטיסות פנים בלבד.
תשתיות תקשורת

בתוניסיה נספרו בשנת 2011 כ-1.2 מיליון קווי טלפון, ירידה של כ-100,000 קווי טלפון פעילים משנת 2009. לעומת זאת, מספר הקווים הסלולריים בשנת 2011 היה גבוה מ-12 מיליון, עלייה של 3 מיליון משנת 2009. מספר זה של משתמשים בטלפונים ניידים הוא הגבוה ביותר באפריקה ולמעשה בממוצע לכל תושב תוניסיה יש יותר מטלפון סלולרי אחד. נקודות התקשורות המרכזיות נמצאות בספקס, סוסה, ביזרטה ותוניס, ומאפשרות גישה לאינטרנט. מספר רשתות האינטרנט ברוחב פס בתוניסיה נאמד בכ-544,392 בשנת 2011.
כריסטופור מיניך

| --- | --- |

 לידה:  9 במאי 1683 ברנה, הרפובליקה הפדרלית של גרמניה 
 פטירה:  27 באוקטובר 1767 (בגיל 84) סנקט פטרבורג, האימפריה הרוסית 
 מקום קבורה:  אסטוניה 
 מדינה:  דוכסות אולדנבורג, האיחוד הפולני-ליטאי 
 בן או בת זוג:  Christina Lukretia von Witzleben Barbara Eleonore Gräfin von Münnich 
 צאצאים:  Ernst Johann von Münnich, Christina Elisabeth v. Mengden Frfr. v. Altenwoga (Gräfin v. Münnich), Louise Dorothea, Gräfin von Münnich 
 השתייכות:  צבא צרפת 
 תקופת הפעילות:  מ-1699 
 דרגה:  גנרל-פלדמרשל 
 פעולות ומבצעים
 מלחמת הירושה הספרדית 
 עיטורים
 אביר במסדר אלכסנדר נבסקי  עיטור אנדריי הקדוש  עיטור מסדר העיט הלבן של פולין  חרב הזהב של גבורה 
 
בורקהארד כריסטופור פון מיניך (בגרמנית: Burkhard Christoph von Münnich;‏ 9 במאי 1683 - 27 באוקטובר 1767) היה מדינאי ומפקד צבא רוסי ממוצא גרמני. ברוסיה היה ידוע כ"כריסטופור מיניך" (Христофор Антонович Миних). הוא החל את שרותו בתקופת פיוטר הגדול והגיע לשיא השפעתו בתקופת אנה, קיסרית רוסיה.
ביוגרפיה > ראשית חייו

מיניך נולד ב-9 במאי 1683 בנויינהונטורף שבגרמניה במשפחת מהנדסי מים שקיבלה תואר אצולה וגם הוא קיבל השכלה הנדסית. בשנים 1700–1720 שירת בצבאות של צרפת, פולין, סקסוניה ואוסטריה בתפקידים שונים. בשנת 1721 הזמין אותו פיוטר הגדול לאימפריה רוסית לצורך פתרון בעיות הנדסיות באזור סנקט פטרבורג. הוא הציג לצאר את תוכניותיו לבניית ביצורים חדשים סביב קרונשטאדט וקיבל אישור להתחיל בעבודות. בנוסף לכך הוא ניהל עבודות של הנדסת מים באזור.
בתקופת שלטונה של יקטרינה הראשונה קצב העבודות הואט. עם מעבר הבירה למוסקבה בשנת 1725 החלה עזיבת משפחות אצילים מסנקט פטרבורג. לאחר הכתרת פיוטר השני עבודות מסיביות של פיתוח האזור למעשה הופסקו. בשנת 1727 מיניך התמנה למושל סנקט פטרבורג ובשנת 1728 למושל אינגריה, קרליה ופינלנד. בתקופה זו הוא הוכיח את עצמו כמושל מוצלח והצליח להמשיך מספר פרויקטים באזור. ביוזמתו החלו לפעול קווי אוניות לליבק וגדנסק. הוא בנה מספר בנייני ציבור וחידש את הביצורים של מבצר פטרופבלובסקיה. הוא עשה ככל יכולתו להמשך חיי החברה בעיר, על אף שרוב אנשי האצולה עזבו אותה.
ביוגרפיה > תקופת שלטונה של אנה

בתחילת שלטונה של אנה, קיסרית רוסיה הוא הוזמן למוסקבה וקיבל הנחיה להכין את סנקט פטרבורג לחזרת הקיסרית. בסתיו 1731 החלו להגיע לעיר יחידות צבא וב-15 בינואר 1732 הגיעה הקיסרית בעצמה. עם חזרת הקיסרית והחצר החלה תנופת בנייה אדירה בעיר.
תוך זמן קצר קודם מיניך לתפקיד גנרל-פלדמרשל והתמנה לראש הצבא. הוא הפנה את כל מרצו לשינוי מבנה הצבא, והקמת יחידות חדשות כולל יחידות הנדסה. בתקופתו שופצו כ-50 מבצרים.
לאור מאבקי כוח עם אנדריי אוסטרמן הוא הוזז מתפקידי מפתח, ועם תחילת מלחמת הירושה הפולנית נשלח לחזית, ובשנת 1734 הצליח לכבוש את גדנסק לאחר קרבות עזים. פעילותו במלחמה הביאה בסופו של דבר לכך שעל כס מלך פולין התיישב אוגוסט השלישי שנתמך על ידי הרוסים.
בשנת 1735 החלה מלחמה עם האימפריה העות'מאנית. מיניך רצה להוכיח את עליונותו ולכן פעל לקבלת מינוי מפקד הצבא במלחמה. ההיסטוריונים מתייחסים לתפקודו במלחמה באופן ביקורתי עד שלילי.
ביוגרפיה > נפילה

עם פטירת אנה, קיסרית רוסיה התרחשו שינויים בחיי מיניך. תחילה הוא הצליח לסלק את ארנסט בירון מהחצר ואף קיבל הצעה להתמנות לגנרליסימו. אומנם בעקבות מלחמות חצר עם אנדריי אוסטרמן נאלץ להודיע על התפטרותו מהשרות. בשנת 1741 בתקופת יליזבטה קיסרית רוסיה הוא הואשם בבגידה, בעזרה לבירון (שהיה בין אויביו) ובשחיתות. הוא כפר בכל האשמות אך נגזר עליו עונש מוות. לאחר חנינה חלקית ונשלח לסיביר. הוא חי בסיביר במשך 20 שנה.